Bolesławjec. Bolesławjec (pol. "Bolesławiec", mjym. "Bunzlau", śl-mjym.: "Bunzel") – mjasto we dolnoślůnskym wojewůdztwje, we bolesławjeckim kryśe, na prawym brzygu rzyki Bůbr, na połedńowym kraju Dolnoślůnskich Borůw. We lotach 1975-1998 mjasto admińistracyjńy noleżało do jelyńogůrskigo wojewůdztwa.
Podug danych s 30 grudńa 2006, mjasto mjoło ůng. 40 800 mjyszkańcůw.
Mjasto mo fest dobře zachowano strzedńowjeczny nec ulicůw. W strzodku głůwnygo placu mjasta - rynku, stoji barokowy rathaus. Rynek mo ksztout czworoboka - prostokůnta. S jygo krůtszych bokůw uodchodzům po dwje hulice, a s dugszych po jednyj. Wzduż rynkowych pjerzejůw a hulic staromjejskych idźe zabudowa kamjyńiczno. Mjasto uokaloł ćůng uobrůnnych murůw poprzerzinanych mjejskimi ajnfartůma, kerych bůło trzi. Pjyrszy u wylotu hulicy Śyrpńo 80 mjanowoł śe "Gůrny Ajnfart", drugi na anfangu hulicy Kutuzowa, mjanowano "Mikołajski". Trzeći ajnfart stoł u wylotu hulicy Bolesława Prusa i majnowano uůnygo "Dolnym Ajnfartym".